বাহুবল প্রতিনিধি ॥ বাহুবলের মিরপুর আলিফ-সোবহান চৌধুরী কলেজ ছাত্রলীগ ও ছাত্রদল নেতার বিরুদ্ধে দায়েরকৃত মামলা প্রত্যাহারের দাবিতে ক্লাস বর্জন করে বিক্ষোভ মিছিল ও সমাবেশ করেছে ছাত্রছাত্রীরা। সমাবেশ থেকে কলেজের ভারপ্রাপ্ত অধ্যক্ষের দায়েরকৃত মামলাটি তিন দিনের মধ্যে প্রত্যাহারের দাবি জানানো হয়েছে। অন্যথায় বৃহত্তর আন্দোলনের ডাক দেয়া হবে বলেও হুসিয়ার করে দেয়া হয়েছে। সংশ্লিষ্ট সূত্র জানায়, গত ২৯ নভেম্বর হবিগঞ্জে প্রধানমন্ত্রী শেখ হাসিনার সমাবেশে কলেজ কর্তৃপক্ষ ছাত্রছাত্রীদের একটি বহর নিয়ে যোগদান করে। ওই সময় কোন কোন ছাত্রছাত্রীরা লাঞ্ছনা ও বিড়ম্বনার শিকার হয়। এতে ক্ষুুব্ধ ছাত্রছাত্রীরা পরদিন কলেজ ক্যাম্পাসে প্রতিবাদ সমাবেশ করে। এ নিয়ে ছাত্রছাত্রী ও কলেজ কর্তৃপক্ষের মাঝে বিরোধ সৃষ্টি হয়। এ বিরোধের জের ধরে গত ২৯ জানুয়ারি কলেজের ভারপ্রাপ্ত অধ্যক্ষ মাহবুবুর ...